Letter of Ammon to Dionysius
Material: papyrus
Place: Oxyrhynchites
Categories: Brief (privat)
Ammon an Dionysios
Wolle
Kauf
Kredit
Geld
Ἄμμων Διονυσίῳ τῷ ἀδελφῷ 
χαίρειν. 
ἐγὼ ἑκάστοτε ἡμέρας τὰ περὶ σοῦ 
ἐξετάζων οὐ διαλείπω τῆς σω
τηρίας σου ἕνεκεν, σὺ δὲ γράφων τῇ 
ἀδελφῇ μου περὶ ἐμοῦ κἂν ἅπαξ 
οὐκ ἐμνήσθης. ἕτοιμος οὖν ἤμην 
ἐλθεῖν πρὸς σὲ ἡνίκα ἤμην ἐν 
Βουβάστῳ, ἀλλʼ ἐπεί, ὡς προεῖπον, 
περὶ ἐμοῦ οὐδὲν ἐπέστειλας, διὰ 
τοῦτο ἐπέσχον. εἰ οὖν οἶδας ὅτι ἐπιθή
κην εὑρίσκομεν παρὰ σοὶ ὥστε με
ταβληθῆναι τὸ κερμάτιον ἐνθάδε, 
ἔρχομαι πρὸς σὲ εἰς συνωνὴν 
ἐρίων. νομίζω δὲ ὅτι κα[ὶ] οἱ ἄλλοι 
βαφεῖς ἐκεῖ ἔρχονται τούτου ἕνε
κα. αὐτῶν οὖν ἐλθόντων κοινώνη
σον αὐτοῖς εἰς μέρος ἐμοὶ καὶ γράψον 
τίνι θέλεις τὸ κερμάτιον μεταβάλω
μαι. ἀσπάζεταί σε ἡ μήτηρ σου Πλου
σίας καὶ ἡ ἀδελφή σου Ἑρμιόνη καὶ Ἀμοι
τᾶς ὁ πατήρ σου καὶ Πατερμοῦθις ὁ ἀδελφός 
σου καὶ Παλλάς. ἄσπασαι σὺ τὸν πατέ
ρα ἀπό τε ἐμοῦ καὶ τῶν αὐτῶν. 
ἐρρῶσθαί σε εὐχόμεθα πανοι
κησίᾳ διὰ βίου πολλὰ πράσ
σοντα.
ἀπό Διονυσίῳ υἱῷ Παρμένοντος 
π Ἄμμωνος  πατρός.